ការសម្ភាសរបស់អ៊ុំប្រុស យើម ឌិន

ក៖ អ្នកសម្ភាសគេឈ្មោះថា ជាង ស៊ីអ៊ាវ

ខ៖ អ្នកអោយគេសម្ភាសឈ្មោះថា យើម ឌិន៕

 ការសង្ខេបប្រវត្តិរបស់ យើម ឌិន

 អ៊ុំប្រុស យើម ឌិន មានអាយុ៦៦ឆ្នាំ នៅក្នុងឆ្នាំ២០១៨ មានភេទប្រុស ទីលំនៅបច្ចុប្បន្ននៅ ភូមិខ្ពក ឃុំកោះឧកញ៉ាទ័យ ស្រុកខ្សាច់កណ្ដាល ខេត្តកណ្ដាល។

ក៖ ចឹងជាដំបូងខ្ញុំអរគុណអ៊ុំដែរបានអោយខ្ញុំពិភាក្សាជាមួយអ៊ុំដែរទាក់ទងពីប្រវត្តិរបស់អ៊ុំ ហើយការសម្ភាសទាំងអស់នេះត្រូវបានរៀបចំដោយសកលវិទ្យាល័យមួយដែរនៅអាមេរិចដែរមានឈ្មោះថាBYU ហើយដោយសារតែសកលវិទ្យាមានគោលបំណងចង់រក្សាពីប្រវត្តិរបស់ប្រជាជនខ្មែរហ្នឹងឪពុក ដើម្បីទុកអោយកូនចៅជំនាន់ក្រោយៗអោយពួកគាត់ បានស្គាល់ពីប្រវត្តិឪពុកម្ដាយហ្នឹងដូនតាហើយនៅពេលដែរខ្ញុំសម្ភាសអ៊ុំ ហើយខ្ញុំហ្នឹងដាក់ការសម្ភាសរបស់អ៊ុំទាំងអស់នេះទៅក្នុងវេបសាយរបស់សាលាដែរមានឈ្មោះថា [www.cambodianoralhistories.byu.edu](http://www.cambodianoralhistories.byu.edu) ចឹងតើអ៊ុំយល់ព្រមដើម្បីអោយខ្ញុំដាក់ការសម្ភាសទាំងអស់ហ្នឹងដាក់ទៅក្នុងវេបសាយរបស់សាលាដែរទេអ៊ុំ?

ខ៖ បាទ!មានអីសម្ភាសទៅបាទ.......!

ក៖ បាទអ៊ុំ!បាទចឹងសំរាប់ខ្ញុំជាអ្នកសម្ភាសអ៊ុំខ្ញុំមានឈ្មោះថា ជាង ស៊ីអ៊ាវ ហើយថ្ងៃខែដែរ ខ្ញុំបានសម្ភាសអ៊ុំគឺនៅថ្ងៃទី១ខែ៦ ឆ្នាំ២០១៨ ហើយសម្ភាសនៅភូមិហ្នឹងភូមិអីគេអ៊ុំ?

ខ៖​ ភូមិខ្ពក.......!

ក៖ ភូមិខ្ពក.......?

ខ៖ ឃុំកោះឧកញ៉ាទ័យ ស្រុកខ្សាច់កណ្ដាល ខេត្តកណ្ដាល។

ក៖ ស្រុកអីគេអ៊ុំ?

ខ៖ ស្រុកខ្សាច់កណ្ដាល។

ក៖ ស្រុកខ្សាច់កណ្ដាល?

ខ៖ បាទ.......!

ក៖ បាទ.......!

ខ៖ ខេត្តកណ្ដាល ឃុំកោះឧកញ៉ាទ័យ។

ក៖ បាទអ៊ុំបាទ.......!

ខ៖ ដឹងឃុំដឹងដឹងតែស្រុក។

ក៖ ប៉ុន្តែចុះអើសំរាប់អ៊ុំឈ្មោះពេញរបស់អ៊ុំឈ្មោះអីគេអ៊ុំ?

ខ៖ ខ្ញុំឈ្មោះខ្ញុំឈ្មោះយើម ឌិន។

ក៖ ឈ្មោះយើម ឌិនហោសអ៊ុំ?

ខ៖ បាទ.......!

ក៖ ប៉ុន្តែមានឈ្មោះហៅក្រៅអត់អ៊ុំ?

ខ៖ អត់មានទេអត់មានទេ។

ក៖ ចុះកាលពីក្មេងធ្លាប់មានមិត្តភក្តិរឺមួយក៏បងប្អូនណាហៅឈ្មោះអ៊ុំអីផ្សេងអត់?

ខ៖ អត់មានទេមានតែហៅចឹង។

ក៖ អូ៎បាទអ៊ុំចុះអើអ៊ុំសព្វថ្ងៃអាយុប៉ុន្មានអ៊ុំ?

ខ៖ ហុកប្រាំមួយ.......។

ក៖ ចុះអ៊ុំកើតនៅថ្ងៃខែឆ្នាំណាអ៊ុំចាំទេ?

ខ៖ ទេខ្ញុំអត់ចាំទេនេះខ្ញុំដឹងថាឆ្នាំមួយពាន់ប្រាំបួនរយហាពីរប៉ុន្តែថ្ងៃខ្ញុំអត់ដឹងទេ ប៉ុន្តែដឹងតែឆ្នាំមួយពាន់ប្រាំបួនរយហាពីរ។

ក៖ ចឹងខែក៏អ៊ុំអត់ចាំដែរណេះអ៊ុំ?

ខ៖ បាទអត់ចាំទេបាទ.......!

ក៖ ចុះអើសំរាប់ឆ្នាំច័ន្ទគតិអ៊ុំឆ្នាំអីគេដែរអ៊ុំឆ្នាំជូត ឆ្លូវ ខាល ថោះហាសអ៊ុំ?

ខ៖ ឆ្នាំម៉្សាញ់.......!

ក៖ ឆ្នាំម៉្សាញ់ណេះអ៊ុំណេះ?

ខ៖ បាទហេ៎!ចឹងហើយ។

ក៖ បាទ!ចុះទីកន្លែងកំណើតរបស់អ៊ុំអ៊ុំកើតនៅណាអ៊ុំ?

ខ៖ កើតនៅហ្នឹង......!

ក៖ ភូមិ.......?

ខ៖ ភូមិខ្ពក.......!

ក៖ ភូមិខ្ពក អើឃុំឧកញ៉ាទ័យ?

ខ៖ ឃុំកោះឧកញ៉ាទ័យ

ក៖ ឃុំកោះឧកញ៉ាទ័យហើយហ្នឹងស្រុក?

ខ៖ ស្រុកខ្សាច់កណ្ដាល។

ក៖ ស្រុកខ្សាច់កណ្ដាល អើខេត្តកណ្ដាល ចុះសំរាប់អ៊ុំមានបងប្អូនចំនួនប៉ុន្មាននាក់អ៊ុំ?

ខ៖ ខ្ញុំមានបងប្អូនតែពីរនាក់ទេ។

ក៖ ស្រីរឺក៏ប្រុសទាំងពីររឺក៏ស្លាប់បាត់?

ខ៖ ប្រុសទាំងពីរប៉ុន្តែស្លាប់បាត់ហើយនៅសល់តែខ្ញុំទេ។

ក៖ ប៉ុន្តែប្អូនរបស់អ៊ុំរឺមួយក៏បងរបស់អ៊ុំ?

ខ៖ ប្អូនខ្ញុំបងវា។

ក៖ អូ៎!ប៉ុន្តែគាត់ឈ្មោះអីគេអ៊ុំ?

ខ៖ ឈ្មោះយើម ឌឹម។

ក៖ ប្អូនរបស់អ៊ុំហាស?

ខ៖ បាទ!ឈ្មោះយើម ឌឹម។

ក៖ អូ៎!ចុះអ៊ុំគិតថាធ្លាប់មានអនុស្សាវរីយ៍អីជាមួយប្អូនរបស់អ៊ុំកាលពីគាត់នៅរស់អ៊ុំ?

ខ៖ និយាយស្អីគេមិញ?

ក៖ ចង់និយាយថាកាលពីនៅក្មេងៗហាសអ៊ុំធ្លាប់មានអនុស្សាវរីយ៍អីជាមួយគា្នទេអ៊ុំ?

ខ៖ អូ៎!វាស្លាប់តាំងពីតូចម៉េសខ្ញុំមិនដឹងដែរ វានៅសុខៗស្លាប់។

ក៖ អូ៎!ចឹងហោសគាត់ស្លាប់ដោយសារមូលហេតុអីដែរអ៊ុំ?

ខ៖ ឈឺជំងឺធម្មតាហ្នឹងហាស។

ក៖ អូ៎!ប៉ុន្តែកាលពីគាត់ស្លាប់ហ្នឹងនៅឆ្នាំណាអ៊ុំ?

ខ៖ អើខ្ញុំអត់ចាំទេអោយចាំអត់ចាំសោះ។

ក៖ ប៉ុន្តែដូចជានៅក្មេងប្រហែលជាអាយុប៉ុន្មានដែរទៅអ៊ុំពេលណុងហាស?

ខ៖ អើវាមានប្រពន្ធមានអីអស់ហើយហ្នឹងហាសប៉ុន្តែគ្រាន់តែវាអត់ចាំហាស។

ក៖ អូ៎!ចឹងហោសអ៊ុំ........?

ខ៖ បាទ........!

ក៖ អូ៎បាទ.......!

ខ៖ វាមិនបានចាំប្រវត្តិពីដើមហាសវាមិនចាំចឹងហាស។

ក៖ បាទ!អ៊ុំបាទចុះម្ដាយរបស់អ៊ុំឈ្មោះអីគេអ៊ុំ?

ខ៖ ឈ្មោះសួន យួន។

ក៖ ទួន យួន........?

ខ៖ ឈ្មោះសួន........។

ក៖ សួន យួនហោសអ៊ុំណេះ?

ខ៖ បាទ........!

ក៖ ចុះអើ.......!

ខ៖ ឪពុកគាត់ឈ្មោះប៊ូ យើម។

ក៖ ឪពុករបស់អ៊ុំឈ្មោះប៊ូង យើម?

ខ៖ ប៊ូ.......!

ក៖ ឈ្មោះប៊ូ យើមហោស?

ខ៖ បាទ........!

ក៖ ចុះអើសំរាប់ម្ដាយរបស់អ៊ុំរហូតទាល់ឥឡូវប្រហែលគាត់អាយុប៉ុន្មានអ៊ុំចាំទេ?

ខ៖ ម៉ែរបស់ខ្ញុំមានតែប៉ែតហើយឥឡូវហោស។

ក៖ ចូលប៉ែតហោស?

ខ៖ បាទ!ប៉ុន្តែគាត់ស្លាប់អស់ហើយ។

ក៖ ប៉ុន្តែសំរាប់ឪពុករបស់អ៊ុំបងម្ដាយរបស់អ៊ុំប៉ុន្មានឆ្នាំដែរអ៊ុំចាំអត់?

ខ៖ បងប្រហែលជាបួនឆ្នាំអីហ្នឹង។

ក៖ បួនឆ្នាំចឹងគាត់ប៉ែតជាងដែរណេះអ៊ុំណេះ?

ខ៖ បាទ!គាត់ចូលប៉ែត ប៉ែតលើសហើយម្ដាយខ្ញុំលើសហើយ។

ក៖ បាទអ៊ុំ........!

ខ៖ គាត់ស្លាប់យូរឆ្នាំអស់ហើយ។

ក៖ គាត់ស្លាប់ជំនាន់ណាអ៊ុំដឹងអត់អ៊ុំចាំអត់?

ខ៖ តាប៊ូស្លាប់ជំនាន់លុនណុលទេជំនាន់លុនណុល។

ក៖ ចុះម្ដាយអ៊ុំ?

ខ៖ ម្ដាយខ្ញុំស្លាប់ជំនាន់ចំនាន់ហ្នឹង។

ក៖ អូ៎!ទើបតែថ្មីៗនឹងដែរទេណេះអ៊ុំណេះ?

ខ៖ បាទ!ដប់ឆ្នាំជាងហើយ។

ក៖ អូ៎បាទអ៊ុំ!ចុះដូចជាម្ដាយរបស់អ៊ុំគាត់កើតនៅណាអ៊ុំដឹងអត់អ៊ុំ?

ខ៖ ម្ដាយខ្ញុំគាត់កើតនៅហ្នឹងម៉ង។

ក៖ កើតនៅហ្នឹងហោស?

ខ៖ បាទ.......!

ក៖ ចុះឪពុករបស់អ៊ុំ?

ខ៖ នៅហ្នឹងដូចគា្ន។

ក៖ អូ៎!ចឹងនៅស្រុកភូមិជាមួយគា្នណេះអ៊ុំណេះ?

ខ៖ បាទ!នៅស្រុកភូមិជាមួយគា្ន។

ក៖ ចុះកាលឪពុកអ៊ុំនៅរស់គាត់ធ្វើអីគេសំរាប់ចិញ្ចឹមជីវិត ចិញ្ចឹមក្រុមគ្រួសារហាសអ៊ុំ?

ខ៖ គាត់ធ្វើកសិករធ្វើចំការធ្វើអីគេហ្នឹង។

ក៖ អាហ្នឹងសំរាប់ចិញ្ចឹមកូនចៅណេះអ៊ុំណេះ?

ខ៖ បាទ!គាត់អត់មានធ្វើអីទេក្រៅពីធ្វើចំការធ្វើអីទេ។

ក៖ គាត់ស្លូតរឺមួយក៏កាចអ៊ុំ?

ខ៖ អើឪពុករបស់ខ្ញុំកាចណាស់។

ក៖ ចុះម្ដាយរបស់អ៊ុំគាត់ធ្វើអីគេសំរាប់ចិញ្ចឹមជីវិតចិញ្ចឹមក្រុនគ្រួសារដែរអ៊ុំ?

ខ៖ ធ្វើកសិករធ្វើត្បាញធ្វើអីដូចចឹង។

ក៖ ធ្វើដូចគា្នហោសអ៊ុំ?

ខ៖ បាទធ្វើចឹង.......!

ក៖ ចុះគាត់កាចរឺមួយក៏ស្លូតអ៊ុំ?

ខ៖ ម្ដាយរបស់ខ្ញុំស្លូតទេកាចតែឪពុកខ្ញុំទេ ឪពុកខ្ញុំកាចតែគាត់ពេលដែរយើងខុសទេណាស់។

ក៖ បាទអ៊ុំ.......!

ខ៖ បើឧបម៉ាថាយើងគាត់ប្រាប់ថាអោយទៅចឹងទៅបកយើងទៅត្បូងដឹងតែត្រូវរបស់គាត់ហើយ ប៉ុន្តែបើយើងទៅជើងទៅជើងតាមគាត់អត់អីទេ។

ក៖ តែបើយើងធ្វើតាមគាត់អត់អីទេ?

ខ៖ គាត់អត់វៃទេគាត់អត់វៃ។

ក៖ អូ៎បាទ!ចុះអើអ៊ុំមានចងចាំអនុស្សាវរីយ៍ កាលអ៊ុំនៅជាមួយគាត់ក៏ទៅស្រែរឺក៏លេងអីជាមួយគា្នអត់ដែរអ៊ុំចាំអត់ភ្លេចហាសមានអនុស្សាវរីយ៍អីចឹងហាសអ៊ុំ?

ខ៖ អើខ្ញុំកាលពីគាត់ស្លាប់ទៅខ្ញុំនៅតូចៗពេកខ្ញុំហោស។

ក៖ អូ៎........!

ខ៖ ខ្ញុំអាយុប្រាំបួនឆ្នាំឪពុកខ្ញុំស្លាប់។

ក៖ បាទអ៊ុំបាទ........!
ខ៖ ដល់ពេលចឹងវាអត់សូវចាំទេប្រវត្តិនៅជាមួយឪពុកអីហាស បើខ្ញុំចាំចាំថាយប់អីចឹងមានបុណ្យ មានទានចឹងគាត់នាំទៅជិះសេះទៅមើលល្ខោនអីនៅវត្តចឹងហាស។

ក៖ អូ៎!ជិះសេះទៅជាមួយគាត់ហោសអ៊ុំ?

ខ៖ បាទ!ជិះកលើគាត់ហ្នឹង។

ក៖ អូ៎!ជិះកគាត់មួយគាត់ហោសខ្ញុំស្មានតែជិះសេះជាមួយគាត់?

ខ៖ អត់ទេអាហ្នឹងគេហៅជិះសេះ។

ក៖ បាទ!អ៊ុំបាទចុះជាមួយម្ដាយអ៊ុំធ្លាប់ប្រវត្តិអីជាមួយគាត់?

ខ៖ ម្ដាយខ្ញុំខ្ញុំនៅជាមួយគាត់ជូចត់ណាស់ ព្រោះគាត់ឪពុកខ្ញុំស្លាប់បាត់ទៅខ្ញុំនៅជា មួយគាត់នៅជាមួយគាត់នៅជាមួយម៉ែរហូត។

ក៖ បាទ!ដោយសារតែម្ដាយរបស់អ៊ុំទើបតែស្លាប់ថ្មីៗ?

ខ៖ បាទ.......!

ក៖ ចឹងអ៊ុំនៅជាមួយគាត់ច្រើនឆ្នាំយូរដែរណេះអ៊ុំ?

ខ៖ បាទ!ម៉ែរបស់ខ្ញុំនឹងនៅជាមួយខ្ញុំរហូត។

ក៖ ប៉ុន្តែដូចជាមានជាប្រវត្តិអីខ្លះអ៊ុំគិតថាអ៊ុំអាចចាំបានខ្លះៗដែរទេអ៊ុំ?

ខ៖ អរមានប្រវត្តិអីមានតែប្រវត្តិគាត់ជួយចិញ្ចឹមយើងតាំងពីតូចមានអីមានតែប៉ុណ្ណឹងមានតែប៉ុណ្ណឹង។

ក៖ បាទអ៊ុំ........!

ខ៖ គាត់អត់មានយកប្ដីទៀតទេម៉ែខ្ញុំ។

ក៖ អូ៎ល្អ........!

ខ៖ បាទ!ម៉ែរបស់ខ្ញុំគាត់អត់យកប្ដីទេទាល់តែគាត់ស្លាប់ហ្នឹង។

ក៖ អូ៎!ប៉ុន្តែពេលណុងគាត់ធ្វើអីគេដែរទៅអ៊ុំ?

ខ៖ គាត់ធ្វើត្បាញអីចឹង ត្បាញសំពត់ ត្បាញក្រម៉ាអីចឹងហាស។

ក៖ អូ៎បាទអ៊ុំ.......!

ខ៖ ហើយគាត់ធ្វើចំការបន្តិចបន្តួចចឹងទៅ មីអូនចេញ។

ក៖ អូ៎!បាទចុះឪពុករបស់អ៊ុំគាត់ធ្លាប់ប្រាប់ពីប្រវត្តិគាត់កាលគាត់ពីនៅក្មេងទៅអ៊ុំទេ ថាគាត់ធ្លាប់ធ្វើអីគេដែរខ្លះចឹងហាសអ៊ុំ?

ខ៖ ឪពុករបស់ខ្ញុំហោស?

ក៖ បាទ.......!

ខ៖ ឪពុកខ្ញុំគាត់ធ្វើជាកសិករហ្នឹងគាត់ធ្វើស្រែធ្វើចំការដូចតែគា្នហ្នឹង គាត់មានធ្វើមន្ត្រីអីដូចគេអត់ទេ។

ក៖ អូ៎.......!

ខ៖ គាត់ធ្វើចំការហ្នឹង។

ក៖ អូ៎!ម្ដាយរបស់អ៊ុំវិញគាត់ធ្លាប់ប្រាប់ពីប្រវត្តិកាលគាត់នៅក្មេងទៅអ៊ុំទេ?

ខ៖ គាត់នៅស្រុកខ្ញុំធ្វើតែស្រែចំការទេ នៅស្រុកខ្ញុំជំនាន់ណុងហាសណាស់។

ក៖ អូ៎បាទអ៊ុំបាទ........!

ខ៖ អត់មានកាលជំនាន់សង្គមរាស្ត្រនិយមអត់សូវមានអ្នកធ្វើមន្ត្រីរាជការគា្មនទេ។

ក៖ បាទអ៊ុំ........!

ខ៖ មិនមែនដូចជំនាន់នេះជំនាន់នេះបានសំបូរមន្រ្តីរាជការនៅជំនាន់ណុងវាធម្មតាទេជំនាន់ចាស់ពីដើមហាសប្អូនឯងមិនដឹងទេ ម្ដាយប្អូនឯងបានដឹងថាស្រីគេមិនសូវអោយរៀនប៉ុន្មានទេ។

ក៖ បាទអ៊ុំបាទត្រូវ.......!

ខ៖ ជំនាន់ណុងវាចឹងហី.......?

ក៖ ត្រូវហើយអ៊ុំ.......។

ខ៖ ខ្លាចធ្វើសំបុត្រសង្សារអីមិនចឹងហេស។

ក៖ បាទគេខ្លាច........?

ខ៖ បាទ!ចឹងបាទចឹងបានជំនាន់ម្ដាយខ្ញុំហ្នឹងអត់ចេះអក្សរទេស្រីៗហោស។

ក៖ ចឹងម្ដាយរបស់អ៊ុំហ្នឹងក៏គេអត់អោយរៀនដែរមែនទេអ៊ុំ?

ខ៖ បាទ!គេអត់អោយរៀនទេៗ។

ក៖ គេខា្លចសរសេរសំបុត្រទៅសង្សារទៅអី?

ខ៖ បាទ!ហ្នឹងហើយក្មួយឯងដឹងហើយចាស់ៗពីដើមគាត់និយាយចឹង។

ក៖ បាទត្រូវ........។

ខ៖ បាទ!ហើយដល់ជំនាន់ប្អូនឯងល្បាកប្អូនឯងក្រោយបានខំប្រឹងរៀនហេស......។

ក៖ បាទ........!

ខ៖ បានខំរៀន.......។

ក៖ គេអោយសិទ្ធិស្មើគា្នណេះអ៊ុំ?

ខ៖ បាទ!នរណាមិនរៀនរឿងអ្នកឯង។

ក៖ អត់ចេះ........?

ខ៖ បាទ.........!

ក៖ អត់រៀនអត់ចេះអត់មានការងារធ្វើ?

ខ៖ បាទ!ប៉ុន្តែជំនាន់ពីដើមអត់អោយរៀនទេម៉ែឪហោស។

ក៖ បាទ........!

ខ៖ អោយតែមនុស្សប្រុសៗទេ។

ក៖ និយាយរួមមនុស្សស្រីចាំយកមនុស្សប្រុសចូលដណ្ដឹងតែម្ដងហោសអ៊ុំ?

ខ៖ បាទ!អត់មានអោយយកអត់អោយយកមករៀនអីទេកូន។

ក៖ បាទ!ចុះឧទាហរកណ៍អ៊ុំឧទាហរណ៍ថាមនុស្សស្រីគាត់រៀងក្រ ហើយមុខអាក្រក់មិនអត់មានអ្នកយកធ្វើប្ដី?

ខ៖ បាទហេ៎!ពីដើមអត់ទេពីដើមបើថាមុខអាក្រក់ក៏ដោយ។

ក៖ ត្រូវតែយក.......?

ខ៖ បាទ!ក៏ត្រូវបានគេដណ្ដឹងដែរធ្វើម៉េចអោយតែកូនចៅម៉ែឪគេត្រឹមត្រូវ។

ក៖ បាទអ៊ុំ........!

ខ៖ គេមិនមែនមើលត្រឹមតែប្អូនឯងទេគេមើលតាំងពីឪពុកម្ដាយប្អូនឯងទៀតណោះ?

ក៖ អូ៎ចឹងហោសអ៊ុំ.........!

ខ៖ បាទ!អាហ្នឹងងចឹងពីដើមហាស។

ក៖ បាទអ៊ុំបាទ........!

ខ៖ បាទ!តិចថាប្អូនឯងស្អាតប៉ុណ្ណឹងអីដើរស្អីៗចឹងទៅលើកអោយហោស។

ក៖ បាទ........!

ខ៖ កុំថាប្អូនឯងសផ្លឹងប៉ុណ្ណឹងហោសអត់អោយទេ។

ក៖ បាទអ៊ុំបាទ.......!

ខ៖ បាទ!ទោះបីខ្មៅក្រញេសក៏ដោយអោយតែធ្វើការងារចំណាប់ចំនួនដឹងតែគេអោយ រួចធ្វើការដណ្ដឹងមិនមែនមកដណ្ដឹងភា្លមដូចឥឡូវទេណាស់ទៅបំរើខាងស្រីមួយឆ្នាំអីណោះ។

ក៖ លឺគេថាមានផ្គាប់ផ្ទះផ្គាប់អីទៀតហោសអ៊ុំ?

ខ៖ បាទ!មានផ្គាប់ផ្ទះផ្គាប់អីចឹងទៅ។

ក៖ ត្រូវចេះធ្វើផ្ទះធ្វើអី?

ខ៖ បាទ!បើអត់ផ្គាប់ទេប្អូនឯងត្រូវនៅខាងស្រីហ្នឹងមួយឆ្នាំទៅមើលចរឹកឬកពា មិនកើតប្ដេចពាក់កណ្ដាលណា។

ក៖ អូ៎ចឹងទៀត.......?

ខ៖ បាទ........!

ក៖ ប៉ុន្តែពេលហ្នឹងអត់ទាន់ការមែនទេអ៊ុំ?

ខ៖ បាទ!មិនទាន់ការទេអូ៎.......!

ក៖ ប៉ុន្តែគេអោយយើងទៅនៅខាងស្រីដើម្បីទៅមើលចរឹកយើងសិន?

ខ៖ មិនដូចឥឡូវព្រោះឥឡូវយើងគិតថាគ្រាន់តែភ្ជាប់ពាក្យថ្ងៃហ្នឹងឌុបគា្នដើរលេងចឹងហេស?

ក៖ បាទអ៊ុំ........!

ខ៖ ចឹងប្អូនឯងមុនហ្នឹងចូលដណ្ដឹងហ្នឹងសួរសមីខ្លួនសិនយកខ្ញុំរឺក៏អត់ ហ្នឹងហើយពីដើមអត់បានទេណាស់។

ក៖ បាទ........!

ខ៖ បាទ!អោយសួរម៉ែឪគេអត់......។

ក៖ ចឹងគេតឹងរឹងហាសណេះអ៊ុំ?

ខ៖ បាទ!ពីដើមតឹងរឹងណាស់។

ក៖ អូ៎បាទ!ចុះអើយាយតាខាងឪពុកអ៊ុំស្គាល់ឈ្មោះគាត់អ៊ុំ?

ខ៖ ខ្ញុំអត់ចាំទេយាយតាខាងឪពុកឪពុកម្ដាយគាត់។

ក៖ ឈ្មោះគាត់ក៏អ៊ុំអត់ចាំដែរណេះអ៊ុំណេះ?

ខ៖ ហេ៎!ចេះឪពុកម្ដាយអើជីតាខាងឪពុកខ្ញុំខ្ញុំចាំឈ្មោះហាស។

ក៖ បាទ......!

ខ៖ ប៉ុន្តែអត់ដឹងប្រវត្តិគាត់ធ្វើអីទេ។

ក៖ ប៉ុន្តែគាត់ឈ្មោះអីគេអ៊ុំយាយតាខាងឪពុកហាស?

ខ៖ ខ្ញុំចាំតែឈ្មោះគាត់មួយទេយាយតាត្រកូលគាត់ខ្ញុំអត់ចាំទេ។

ក៖ បាទអ៊ុំ.......!

ខ៖ អើខាងឪពុកខ្ញុំឪពុកអើឪពុកខ្ញុំឈ្មោះតាប៊ូ រួចម្ដាយគាត់ឈ្មោះយាយយន្ត។

ក៖ ហ្នឹងយាយតាខាងឪពុក?

ខ៖ បាទ!ខាងឪពុក ប៉ុន្តែបើយាយតាខាងម្ដាយខ្ញុំវិញឈ្មោះតាសួន យាយចាត។

ក៖ បាទអ៊ុំបាទ.......!

ខ៖ ខ្ញុំចាំបានតែប៉ុណ្ណឹងប៉ុន្តែត្រកូលយាយតាគាត់ខ្ញុំអត់ចាំទេ។

ក៖ ប៉ុន្តែដូចជាគាត់នៅណា?

ខ៖ គាត់បាទស្រុកកំណើតទាំងប្ដីទាំងប្រពន្ធគាត់។

ក៖ ទាំងអស់យាយតាទាំងអស់?

ខ៖ បាទ!ទាំងអស់........!

ក៖ បាទ........!

ខ៖ ទាំងសងហ្នឹង.......!

ក៖ អូ៎.......!

ខ៖ បាទ!ពីដើមយាយខាងឪពុកម្ដាយខ្ញុំនៅទួលហោសនៅទួលមួយទៀតគ្រាន់តែភូមិជាប់គា្នហ្នឹងហាស។

ក៖ បាទអ៊ុំ.......!

ខ៖ ប៉ុន្តែបើជីតាខាងឪពុកនេះនោះផ្ទះគាត់។

ក៖ អូ៎បាទ......!

ខ៖ នៅកន្លែងចាប់ហ៊ូយនេះ។

ក៖ បាទអ៊ុំ!ប៉ុន្តែអើដូចជាយាយតាខាងម្ដាយដូចជាអ៊ុំមានដឹងថាគាត់ធ្វើអីអត់ពីមុនហោស?
ខ៖ ធ្វើតែកសិករទេក្មួយឯងជឿខ្ញុំទៅកាលពីជំនាន់ណុងអត់មានធ្វើអីក្រៅពីហ្នឹងទេ។

ក៖ ប៉ុន្តែអ៊ុំកើតទាន់យាយតាខាងម្ដាយទេ?

ខ៖ ទាន់អ៊ុំកើតទាន់ប៉ុន្តែវានៅតូច។

ក៖ យាយតាខាងម្ដាយកើតទាន់?

ខ៖ ទាន់ទាំងអស់ហ្នឹងហាស។

ក៖ ខាងឪពុកក៏ទាន់ដែរណោះ?

ខ៖ ទាន់កើតទាន់។

ក៖ អូ៎........!

ខ៖ ប៉ុន្តែគ្រាន់តែខ្ញុំវាតូច។

ក៖ អូ៎តែគាត់........?

ខ៖ ខ្ញុំចាំមុខគាត់អត់ច្បាស់នៅតូច។

ក៖ ចឹងប្រហែលជាឥឡូវគាត់អាយុប៉ុន្មានក៏អ៊ុំអត់ដឹងដែរណេះអ៊ុំ?

ខ៖ អូ៎!អត់ដឹងទេ។

ក៖ ដោយសារគាត់អាយុច្រើនហាសណេះ?

ខ៖ បាទៗ!តូចពេកកាលណុងខ្ញុំតូចហាស។

ក៖ បាទអ៊ុំ........!

ខ៖ រួចបានខ្ញុំចាំចេះបានខ្ញុំដឹងថាស្គាល់តាខ្ញុំច្បាស់ពីព្រោះកាលហ្នឹងខ្ញុំខាងជីដូនជីតាខ្ញុំហ្នឹង មានប្រុសតែខ្ញុំមួយទេ។

ក៖ បាទអ៊ុំ.......!

ខ៖ ជាកូនទោលចឹងហាស។

ក៖ បាទអ៊ុំបាទ........!

ខ៖ ចឹងតាខាងឪពុកយកមកលេង ជួនកាលតាខាងម៉ែខ្ញុំទៅលេងចឹងទៅ។

ក៖ បាទអ៊ុំត្រូវ.......!

ខ៖ បាទ.......!

ក៖ ចុះអើសម្រាប់អ៊ុំគិតថាអ៊ុំមករស់នៅហ្នឹងយូរនៅអ៊ុំ?

ខ៖ ខ្ញុំអើខ្ញុំតាំងពីកើតមកហ្នឹងរហូតអត់មានទៅណាទេជំនាន់អាពតក៏ខ្ញុំនៅហ្នឹងដែរ។

ក៖ អូ៎!ចឹងអ៊ុំនៅហ្នឹងរហូតម៉ង?

ខ៖ បាទ!នៅហ្នឹងរហូតហ្នឹងនៅកោះឧកញ៉ាទ័យហ្នឹងរហូតកាលពីជំនាន់អាពតហ្នឹងគេដូរភូមិ។

ក៖ គេដូរដល់ពេលអ៊ុំចប់ពីប៉ុលពតបានអ៊ុំមកវិញ?

ខ៖ បាទមកវិញ.......!

ក៖ បាទ!ចុះអ៊ុំគិតថាអ៊ុំមានកូនចៅរឺមួយក៏បងប្អូនណាដែរទៅរស់នៅក្រៅប្រទេសអត់អ៊ុំ?

ខ៖ ខ្ញុំអត់មាន......!

ក៖ ប៉ុន្តែខាងប្រពន្ធរបស់អ៊ុំអីក៏អត់មានដែរ?

ខ៖ ខាងប្រពន្ធហ្នឹងក៏អត់ដែរ។

ក៖ អូ៎!តែនៅស្រុកខ្មែរទាំងអស់ហើយណេះអ៊ុំ?

ខ៖ បាទ!នៅស្រុកខ្មែរទាំងអស់។

ក៖ ចុះដូចជាភរិយារបស់អ៊ុំឈ្មោះអីគេអ៊ុំ?

ខ៖ ​ឈ្មោះហិរ វ៉ុននោះគាត់ហោស។

ក៖ ឈ្មោះហិរ វ៉ុនណោះអ៊ុំ?

ខ៖ ហែល.......!

ក៖ ហែល វ៉ុន ចុះដូចជាអ៊ុំមានចងចាំថ្ងៃដែរអ៊ុំរៀនអាពាហ៍ពិពាហ៍ជាមួយប្រពន្ធអ៊ុំអត់ នៅថ្ងៃខែឆ្នាំណា?

ខ៖ ខ្ញុំចាំឆ្នាំមួយពាន់ប្រាំបួនរយចិតពីរ។

ក៖ ចិតពីរនេះអ៊ុំ?

ខ៖ បាទ!ហេមើលចឹងហើយណេះជំនាន់ខ្ញុំការលុនណុលជំនាន់លុនណុលណុង។

ក៖ ជំនាន់លុនណុលខ្ទង់ហុកជាងហីអ៊ុំ?

ខ៖ មិនមែនទេខ្ទង់ចិតហើយ?

ក៖ ដោយសារចូលចិតប្រាំចូលជំនាន់ប៉ុលពតណេះអ៊ុំណេះ?

ខ៖ បាទ!ចិតពីរជំនាន់ចិតពីរខ្ញុំការឆ្នាំមួយពាន់ប្រាំបួនរយចិតពីរ។

ក៖ ចិតពីរ.......?

ខ៖ ចិតពីរ ចិតប្រាំចឹងហេសខ្ញុំការនៅចិតពីរ

ក៖ ចឹងអ៊ុំការអស់សែសិបប្រាំមួយឆ្នាំហើយចឹង?

ខ៖ បាទ!ខ្ញុំការចឹងចិតពីរបាទ......!

ក៖ ចុះកូនអ៊ុំកូនបងអាយុប៉ុន្មានទៅឥឡូវ?

ខ៖ អាកូនបងអាយុចូលសាមជាងហើយហ្នឹង។

ក៖ សាមជាងហើយណោះអ៊ុំ?

ខ៖ បាទ!ខ្ញុំកូនប្រាំមួយនាក់។

ក៖ អូ៎បាទ.......!

ខ៖ ប្រុសបួន ស្រីពីរ។

ក៖ អូ៎បាទ!ប៉ុន្តែអ៊ុំគិតថាកូនរបស់អ៊ុំឥឡូវគាត់ធ្វើអីគេទៅអ៊ុំ?

ខ៖ កូនខ្ញុំអាខ្លះវារត់ អាខ្លះទៅធ្វើការនៅរោងចក្រចឹងទៅស្រីៗត្បាញនៅផ្ទះចឹងទៅ អាប្រុសៗអាខ្លះទៅធ្វើការនៅរោងចក្រអាខ្លះទៅរត់ម៉ូតូឌុប។

ក៖ ប៉ុន្តែគាត់មានគ្រួសារហើយណោះអ៊ុំ?

ខ៖ មានអស់ហើយនៅតែអាមួយពៅកូនប្រុសមួយមិនទាន់មានប្រពន្ធ។

ក៖ ប៉ុន្តែអ៊ុំឥឡូវនៅជាមួយកូនចៅប៉ុន្តែចៅៗអ៊ុំមានប៉ុន្មានដែរហើយចៅអ៊ុំ?

ខ៖ មើលចៅចង់ភ្លេចហើយនេះពីរបួន។

ក៖ ច្រើនពេកហោស?

ខ៖ បួន ប្រាំមួយ ប្រាំពីរ។

ក៖ ប្រាំពីរនាក់ហោសអ៊ុំ?

ខ៖ បាទ!ប្រាំពីរហ្នឹងប្រុសតែមួយទេ។

ក៖ ចឹងស្រីទាំងអស់?

ខ៖ ស្រីទាំងអស់។

ក៖ ចឹងចៅអ៊ុំសុទ្ធតែស្រី?

ខ៖ បាទ........!

ក៖ អូ៎បាទ!ចុះអ៊ុំគិតថានៅពេលដែរអ៊ុំចូលស្ដីដណ្ដឹងអ៊ុំស្រីហ្នឹង ដូចជាអ៊ុំដោយអ៊ុំចូលដណ្ដឹងដោយចិត្តឯងរឺមួយក៏ឪពុកម្ដាយជាអ្នករៀបចំចូលស្ដីដណ្ដឹងអោយ?

ខ៖ ហេ៎!ឪពុកម្ដាយជំនាន់ណុងអត់មានតែចិត្តឯងទេឪពុកម្ដាយ។

ក៖ អូ៎!បាទអ៊ុំចុះប៉ុន្តែកាលពីជំនាន់ណុងមានជាជំនូនជូនបណ្ណាការជូនអត់ថ្លៃទឹកដោះហាសអ៊ុំ?

ខ៖ មានជំនាន់ណុងវាមានតែខ្ញុំភ្លេច។

ក៖ ភ្លេចប៉ុន្តែកាលនៅជំនាន់ណុងចាយលុយនៅអ៊ុំ?

ខ៖ លុនណុលចាយតើ.......!

ក៖ ប៉ុន្តែលុយនៅថ្លៃមែនទេអ៊ុំ?

ខ៖ បាទ!លុយថោកដែរហ្នឹងហើយ។

ក៖ លុយថោក........?

ខ៖ បាទ!នៅជំនាន់លុនណុលលុយថោកដែរហាស?

ក៖ ប៉ុន្តែមាសហោសអ៊ុំមាសថ្លៃថោក?

ខ៖ មាសហេស ហេ៎មាសក៏ថោកដែរជំនាន់ណុងហោស។

ក៖ អូ៎បាទអ៊ុំ.......!

ខ៖ បើជំនាន់ប៉ុលពតអាហ្នឹងបានវាអត់មានចាយលុយទេអាហ្នឹង។

ក៖ ចុះអ៊ុំគិតថាអ៊ុំស្គាល់អ៊ុំស្រីរយះពេលប៉ុន្មានដែរអ៊ុំបានអ៊ុំចូលស្ដីដណ្ដឹងគាត់?

ខ៖ ខ្ញុំកាលហ្នឹងគាត់រត់មកនេះខ្ញុំអត់ស្គាល់ទេគាត់មកនៅហ្នឹងហាស។

ក៖ បាទអ៊ុំ........!

ខ៖ គាត់រកម៉ែឪគាត់ឃើញគាត់សួរម៉ែខាងម្ដាយឪខ្ញុំគាត់ថាអោយតើចឹងចូលដណ្ដឹងទៅ។

ក៖ អូ៎ប៉ុន្តែ........?

ខ៖ ជំនាន់ណុងអត់មានស្រួលដូចឥឡូវទេអត់មានថាហេអើអ្នកឯងពេញខ្ញុំអីអត់ទេអត់បានកាលពី ជំនាន់ណុងហោសតឹងរឹងដែរតើ.......!

ក៖ បាទអ៊ុំ.........!

ខ៖ បាទៗ.......!

ក៖ ប៉ុន្តែដូចជាប៉ុន្តែអ៊ុំស្គាល់អ៊ុំស្រីហ្នឹងប្រហែលជាប៉ុន្មានឆ្នាំអ៊ុំពេលណុង?

ខ៖ ខ្ញុំអត់មានទេស្គាល់ប្រហែលជាពីរបីខែ។

ក៖ ពីរបីខែណេះអ៊ុំ?

ខ៖ បាទ........!

ក៖ ប៉ុន្តែអ៊ុំអោយក្រុមគ្រួសារអ៊ុំចូលដណ្ដឹង?

ខ៖ បាទនឹងហើយ.......!

ក៖ ប៉ុន្តែអត់ធ្លាប់មានអនុស្សាវរីយ៍ដើរលេងជាមួយគា្នដែរទេ?

ខ៖ អត់ទេអត់មានទេពីព្រោះកាលហ្នឹងខ្ញុំចង់រកម្ដាយខ្ញុំចង់រកប្រពន្ធអោយដែរណា។

ក៖ បាទអ៊ុំ.......!

ខ៖ តែគាត់មិនពេញចិត្តគាត់អត់ពេញចិត្តខ្លួនគាត់ហាស។

ក៖ អូ៎បាទអ៊ុំ........!

ខ៖ ពេលដែរឃើញប្រពន្ធខ្ញុំហ្នឹងគាត់ពេញគាត់ថាអើអាចនៅជាមួយគា្នបានថាគាត់អាចទុកចិត្ត ពឹងពាក់បានចឹងហាសណាស់។

ក៖ បាទអ៊ុំបាទ!ចុះអ៊ុំគិតថាអើដូចជាអ៊ុំមានចេះអ៊ុំធ្លាប់បានរៀនអត់អ៊ុំកាលពីក្មេង?

ខ៖ ខ្ញុំរៀនបានតែថ្នាក់ទីហ្នឹងហៅថាថ្នាក់ទីបីហេស ថ្នាក់ទីដប់មួយចឹងហើយដូចថារៀនបានត្រឹមបីថ្នាក់ ចប់ទៅឈប់ទៅព្រោះឪពុកខ្ញុំបានស្លាប់អស់ហើយ។

ក៖ អូ៎បាទអ៊ុំ!ប៉ុន្តែកាលណុងអ៊ុំរៀននៅណាអ៊ុំ?

ខ៖ ខ្ញុំរៀននៅវត្តក្បាលកោះនេះ។

ក៖ ប៉ុន្តែសាលាឈ្មោះអីគេអ៊ុំ?

ខ៖ សាលាបឋមសិក្សាវត្តក្បាលកោះឧកញ៉ាទ័យ។

ក៖ កោះឧកញ៉ាទ័យហោសអ៊ុំ?

ខ៖ បាទរៀនសាលារៀនលោកគ្រូលោកបង្រៀន។

ក៖ បាទអ៊ុំបាទ!ប៉ុន្តែកាលជំនាន់ណុងអ៊ុំរៀនហ្នឹងអ៊ុំធ្លាប់មានមិត្តភក្តិស្និទ្ធិស្នាលដែរធំធាត់មកជាមួយគា្នអត់?

ខ៖ មាន.......!

ក៖ ធ្លាប់រៀនជាមួយគា្ន?

ខ៖ មានប៉ុន្តែឥឡូវស្លាប់ខ្លះនៅខ្លះ។

ក៖ ប៉ុន្តែមានច្រើនអត់អ៊ុំ?

ខ៖ បាទ!ច្រើនអូ៎ពួកម៉ាកខ្ញុំច្រើនហាស។

ក៖ អូ៎!ចុះអ៊ុំអាចប្រាប់ឈ្មោះមួយចំនួនដែរអ៊ុំចាំរឺមួយក៏គាត់នៅណាចឹងហាសឥឡូវហ្នឹងហាស?

ខ៖ វាអាខ្លះទៅនៅកោះធំទៅ អាខ្លះក៏នៅហ្នឹងទៅអាខ្លះក៏ស្លាប់ទៅ។

ក៖ អូ៎........!

ខ៖ បាទ!វាពិបាកដែរវាពិបាករៀបរាប់ដែរពីព្រោះវាច្រើនពេកហើយ។

ក៖ បាទ!ប៉ុន្តែអ៊ុំធ្លាប់មានអនុស្សាវរីយ៍អីជាមួយគា្នអត់ជាមួយមិត្តភក្តិអ៊ុំហាស?

ខ​៖ អត់មានទេអត់ដែរមានអីទេជំនាន់ណុងអត់ដែរមានដូចឥឡូវទេ ប្អូនឯងហ៊ានតែធ្វើដូច អនុស្សាវរីយ៍ដូចជំនាន់ឥឡូវអត់បានទេជំនាន់ណុងអត់មានទេអត់មានទៅមកពីសាលានាំគា្នទៅ ផឹកចឹងអត់មានទេអត់បានទេ។

ក៖ ប៉ុន្តែលក្ខណៈថាអ៊ុំធ្លាប់ទៅស្រែធ្វើលេងអីនៅក្នុងសាលា........?

ខ៖ អត់ទេ........!

ក៖ ក្នុងសាលាជាមួយគា្នអីចឹងហាស?

ខ៖ លេងៗក្នុងសាលាធម្មតាលេងបាល់លេងអីមាន។

ក៖ អូ៎.......!

ខ៖ ប៉ុន្តែគ្រាន់តែថាអោយទៅផឹកស្រាផឹកអីសូម្បីតែបារីជក់ក៏មិនបានផង។

ក៖ បាទអ៊ុំបាទ........!

ខ៖ កុំនិយាយរឿងទៅដល់ផឹកស្រាអីបីយ៉ែអីតែបារីជក់ហ្នឹងក៏គ្រូដាក់ដែរ។

ក៖ អូ៎ចឹងណេះអ៊ុំណេះ?

ខ៖ បាទអូ៎!កាលពីដើមវិន័យតឹង ពីដើមក្មេងឥឡូវហ្នឹងឃើញគ្រូពាក់មួកអត់ដោះទេ។

ក៖ បាទ.......!

ខ៖ ពីដើមគ្រាន់តែឃើញគ្រូមកទទឹមលោកគ្រូអញ្ចើញទៅណា។

ក៖ អូ៎.........!

ខ៖ បាទ!ត្រូវអោនហាសអូអត់បានទេ។

ក៖ បាទអ៊ុំបាទ.......!

ខ៖ ជំនាន់ឥឡូវប្អូនឯងគ្រូដឹងស្រាប់ហើយលោកគ្រូសព្វថ្ងៃសព្វថ្ងៃអត់ដូវសិស្សជំនាន់មុនទេមិនប្រហារវៃប្រហារក្មេងស្គរក្រោយទេ។

ក៖ បាទអ៊ុំបាទ.......!

ខ៖ ប៉ុនដូចអត់សូវគោរពគ្រូដូចជំនាន់ពួកខ្ញុំទេ។

ក៖ អត់ទេដោយសារជំនាន់ហ្នឹងឥឡូវគាត់រៀងខ្លាំងដែរ?

ខ៖ បាទ!ហើយប្អូនឯងគិតម៉េចម្ដាយអោយឈប់មួយថ្ងៃអត់ឈប់ទេណាស់ សុខចិត្តទឹកភ្នែកគេចពីសាលាអត់នៅទេ។

ក៖ បាទ........!

ខ៖ អត់មានថាអូឈប់មួយថ្ងៃរឺពីរថ្ងៃបាមអីអត់ទេ គិតថាចង់ឈប់ឈប់គេមិនអោយឈប់ហ្នឹងសុំឈប់ហ្នឹងហាសព្រោះគ្រូកាច​ពេកវិន័យច្បាប់គ្រូកាចពេក។

ក៖ ចឹងមានន័យថាកាលជំនាន់ណុងអ្នករៀនខ្លាំងៗចឹង?

ខ៖ បាទ.........!

ក៖ រៀពូកែហើយចឹង?

ខ៖ ហេមិនធម្មតាទេកាលជំនាន់ណុង។

ក៖ ដោយសារគេរៀនដាច់ភ្នែកចោលហាសអ៊ុំ?

ខ៖ បាទអូ៎!មិនធម្មតាទេ។

ក៖ ប៉ុន្តែអ៊ុំរៀនពូកែជំនាន់ណុង?

ខ៖ ខ្ញុំមិនពូកែប៉ុន្មានទេព្រោះខ្ញុំមិនសូវចេះដោយសារខ្ញុំក្មេងកំព្រា។

ក៖ អូ៎ចឹងហោស........?

ខ៖ បាទ!ដល់ក្មេងកំព្រាវាគិតមុខគិតក្រោយហាស។

ក៖ បាទអ៊ុំ.........!

ខ៖ កាលណុងខ្ញុំអាយុដប់ពីរដប់បីអីហើយចេះគិតហើយ។

ក៖ បាទ........!

ខ៖ ហើយកាលណុងប្អូនខ្ញុំវាមានច្រើនដែរចឹងហាសកាលណុង ដល់ពេលតូចៗវាច្រើនដល់ពេលវាស្លាប់អស់ហើយហ្នឹងហាស។

ក៖ បាទអ៊ុំ!ចុះអ៊ុំគិតថាអ៊ុំមានចេះភាសាអីក្រៅពីភាសាខ្មែរទេអ៊ុំ?

ខ៖ ខ្ញុំអត់ទេចេះតែភាសាខ្មែរ។

ក៖ ចុះភាសាវៀតណាម ថៃអីអ៊ុំចេះទេ?

ខ៖ អូ៎!អត់ចេះអត់និយាយរួមថាអត់ខុសពីខ្មែរខ្ញុំអត់ចេះទេ។

ក៖ អូ៎!ចឹងអ៊ុំគិតថាកាលអើដូចជាកាលពីក្មេងរហូតមកដល់ពេលនេះហាស អ៊ុំធ្លាប់ធ្វើការងារអីគេខ្លះនៅក្នុងជីវិតរបស់អ៊ុំដែរ?

ខ៖ ខ្ញុំហោស........?

ក៖ បាទ.......!

ខ៖ ខ្ញុំមានធ្លាប់ធ្វើអីធ្វើតែកសិករហ្នឹងក្រោយៗមកទៀតខ្ញុំបានទៅរដ្ឋបានប៉ុន្មានដប់ឆ្នាំ​ទេនេះធ្វើជាមេភូមិគេហ្នឹងហាស។

ក៖ បាទអ៊ុំ........!

ខ៖ ដល់ទៅពេលឆ្នាំអណ័តទីពីរនេះខ្ញុំឈប់ខ្ញុំឈប់។

ក៖ ឈប់ធ្វើមេភូមិទៅ?

ខ៖ បាទ!ឈប់ពីព្រោះវាចាស់ហើយ។

ក៖ អូ៎........!

ខ៖ ព្រោះគេអោយក្មេងស្គរក្រោយមិនអោយខ្ញុំឈប់ក៏ខ្ញុំឈប់ដែរអាខ្លះដូចលោកបួសចឹងហាសមិនអោយសឹកក៏សឹកដែរ។

ក៖ បាទអ៊ុំត្រូវ.......!

ខ៖ បាទ!ពីព្រោះជួនកាលថាភ្លេចក្មេងៗសារក្រោយហាស។

ក៖ អូ៎បាទ...........!

ខ៖ រួចណាជីវភាពក៏ទ្រុងយ៉ាប់ ហើយខ្ញុំធ្វើច្រើនយូរឆ្នាំពេកអោយគេធ្វើម្ដងទៅ។

ក៖ បាទអ៊ុំត្រូវអ៊ុំ..........!

ខ៖ ចុះអ៊ុំគិតថាអើអ៊ុំធ្លាប់ពីមុនអ៊ុំធ្លាប់លក់ដូរ រឺមួយក៏ចិញ្ចឹមសត្វចិញ្ចឹមអីអត់អ៊ុំ?

ខ៖ ខ្ញុំចិញ្ចឹមហាសសត្វគោរខ្ញុំនៅតែប្រាំមួយប្រាំពីរដែរហាស។

ក៖ អ៊ុំចិញ្ចឹមអីគេខ្លះទៅ?

ខ៖ ចិញ្ចឹមតែគោទេ គោហ្នឹងសេះ។

ក៖ អូ៎!ចឹងមាន់ ទាក្របីអីអ៊ុំអត់ដែរចិញ្ចឹមទេ?

ខ៖ មាន់ចិញ្ចឹមដែរគ្រាន់ចិញ្ចឹមតែហូប រឺក៏អីស៊ីចឹងហាស។

ក៖ អូ៎!ប៉ុន្តែអ៊ុំចិញ្ចឹមគោលក្ខណៈជាធំរឺមួយក៏ចិញ្ចឹមជាលក្ខណៈជាគ្រួសារ?

ខ៖ ហេ៎!ជាចិញ្ចឹមជាគ្រួសារតើមានធំអីទេ។

ក៖ អូ៎បាទអ៊ុំ........!

ខ៖ មានសហគេហៅសមាគមន៍អីអត់មានទេ។

ក៖ បាទអ៊ុំបាទ........!

ខ៖ គ្រាន់ចិញ្ចឹមទៅត្រូវទៅលក់ទៅទិញទៀតទៅចឹងទៅ។

ក៖ អូ៎.........!

ខ៖ អាណាកើតកូនធំលក់ចឹងទៅ។

ក៖ ទិញលក់ៗណេះអ៊ុំណេះ?

ខ៖ បាទ!អាកូនក្រោយហ្នឹងត្រូវធំលក់ក៏លក់ទៅមិនត្រូវលក់ក៏ហីទៅ។

ក៖ អូ៎បាទ!ចុះអ៊ុំគិតថាអើជីវិតរបស់អ៊ុំមានការផ្លាស់ប្ដូរអីគេខ្លះដែរអ៊ុំ?

ខ៖ ហេ៎!អត់មានការផ្លាស់ប្ដូរអីក្រៅពីកសិករទេខ្ញុំមួយហ្នឹង។

ក៖ ចុះតាំងពីក្មេងរហូតដល់ឥឡូវ អ៊ុំគិតថារហូតដល់អ៊ុំមានគ្រួសារហ្នឹងអ៊ុំគិតថាជីវិតរបស់មានការដូចជាមានការផ្លាស់ប្ដូរអីច្រើនទេអ៊ុំ?

ខ៖ វាមានឧបម៉ាថាស្លៀកតែខោខ្លីដើរចឹងហាសណាស់។

ក៖ បាទអ៊ុំ........!

ខ៖ ឥឡូវហ្នឹងបានខោវែងអីចឹងទៅណាស់។

ក៖ អូ៎ចឹងហោសអ៊ុំ.......!

ខ៖ បាទ!កាលពីដើមភាគច្រើនយើងគិតថានៅស្រុកកោះនេះអត់ដែរមានប៉ូតុងចឹងទេ រួចវាកែប្រែទៅជាប៉ូតុងអីចឹងហាសណាស់។

ក៖ បាទអ៊ុំ........!

ខ៖ ចឹងយើងកែប្រែទៅតាមហ្នឹងដែរទៅណាស់។

ក៖ បាទ!ចុះអ៊ុំគិតថាអើចុះជីវភាពរឺមួយក៏សុខភាពអ៊ុំឥឡូវយ៉ាងម៉េចដែរអ៊ុំ?

ខ៖ អត់អីទេសុខភាពខ្ញុំហ្នឹងអត់អីទេ ជីវភាពខ្ញុំក៏អត់អីដែរ។

ក៖ ធម្មតាទេណេះអ៊ុំណេះ?

ខ៖ បាទ!ធម្មតាវាសមរម្យ។

ក៖ អូ៎........!

ខ៖ វាមិនជ្រៅពេកវាមិនខ្ពស់ពេក។

ក៖ បាទអ៊ុំបាទ.......!

ខ៖ វាគ្រាន់តែប្រហែលគេប្រហែលឯងប៉ុន្តែនរណាគេមានគេមានតែគេចឹងទៅណាស់។

ក៖ បាទ!ត្រូវហើយអ៊ុំ ចុះអ៊ុំគិតថាម្ហូបអីគេដែរអ៊ុំចូលចិត្តពិសារអ៊ុំ?

ខ៖ ខ្ញុំហោស........?

ក៖​ បាទ.......!

ខ៖ ខ្ញុំចូលចិត្តជាងគេប្រហុក។

ក៖ អូ៎!ប្រហុកហោស ភាគច្រើនម្ហូបទឹកអ៊ុំចូលចិត្តម្ហូបអីគេអ៊ុំ?

ខ៖ ខ្ញុំចូលចិត្តសម្លម្ចូរ។

ក៖ ស្លម្ចូរណេះអ៊ុំណេះ?

ខ៖ បាទៗ.......!

ក៖ អូ៎បាទ.......!

ខ៖ ម្ចូរគ្រឿងហ្នឹងចូលចិត្តហាស។

ក៖ ចុះកាលពីក្មេងអ៊ុំគិតថាអ៊ុំធ្លាប់លេងល្បែងប្រជាប្រិយ៍អីជាមួយមិត្តភក្តិរឺមួយក៏លេងអីទេអ៊ុំ?

ខ៖ ខ្ញុំពីដើមហោស?

ក៖ បាទអ៊ុំ.......!

ខ៖ ពីដើមអត់ទេចូលចិត្តលេងអីទេពីដើមព្រោះថាអត់មានលេងព្រោះពីដើមមានអក់កេះគេហៅល្ខោនលួងភ្លេងសៀមពីដើម

ក៖ បាទអ៊ុំ.......!

ខ៖ ខែបុណ្យខែភ្ជុំពីដើមទៅលេងតែវត្តទេគេលេងទៅមើលគេទៅ។

ក៖ អូ៎ចឹងណវអ៊ុំណេះ......!

ខ៖ អត់ទេដូចឥឡូវទេអូ៎ឥឡូវម៉េចបាន។

ក៖ ឥឡូវរាំរែកច្រើន?

ខ៖ អើឥឡូវក្មេង......!

ក៖ ប៉ុន្តែអាលក្ខណៈថាបោះអង្គុញ ចោលឈូង ទាញព្រាត លាក់កន្សែងអីអ៊ុំលេងអត់?

ខ៖ លេងលេងអង្គុញអីពេលចូលឆ្នាំចឹងហាស។

ក៖ លេងនៅក្នុងភូមិរឺក៏លេងនៅណាអ៊ុំ?

ខ៖ លេងនៅក្នុងភូមិហ្នឹង លេងនៅវត្តអីចឹងទៅជួនកាលលេងនៅភូមិចឹងទៅ។

ក៖ អូ៎!ដោយសារវត្តនៅជិតហ្នឹងហោសអ៊ុំ?

ខ៖ វត្តនៅជិតហ្នឹងតើ......!

ក៖ អូ៎!បាទអ៊ុំ.......!

ខ៖ បាទ.......!

ក៖ អ៊ុំចេះច្រៀងអត់អ៊ុំ?

ខ៖ ខ្ញុំហោស........?

ក៖ បាទអ៊ុំ.......!

ខ៖ ខ្ញុំអត់ចេះទេ។

ក៖ ប៉ុន្តែអ៊ុំចូលចិត្តស្ដាប់បទចំរៀងអត់អ៊ុំ?

ខ​៖ ចូលចិត្តគ្រប់តែប្រពៃណីទេ។

ក៖ លក្ខណៈបទបុរាណរឺក៏បទសម័យដែរអ៊ុំចូលចិត្ត?

ខ៖ បុរាណៗ.......!

ក៖ អូ៎បាទអ៊ុំ.......!

ខ៖ បទសុទ្ធតែបុរាណទេអត់មានសម័យទេ។

ក៖ បាទ!អ៊ុំចុះអ៊ុំគិតថាអើស្ដាប់ធ៌ម ស្ដាប់លោកទេសអីអ៊ុំចូលចិត្តអត់?

ខ៖ បាទ!លោកទេសចូលចិត្តស្ដាប់ដែរតើ.......!

ក៖ អូ៎.......!

ខ៖ លោកទេសណាដែរត្រូវជាលក្ខណៈបានចូលចិត្ត។

ក៖ បាទ.......!

ខ៖ លោកទេសណាដែរមិនត្រូវលក្ខណៈអត់ស្ដាប់ទេ។

ក៖ បាទ!អូចឹងណោះអ៊ុំណោះ។

ខ៖ មានលោកមួយអង្គអត់ចូលចិត្តសោះ។

ក៖ ម៉េចចឹងអ៊ុំ.......?

ខ៖ លោកទេសវាអត់សូវត្រូវក្បួនវា។

ក៖ អូ៎.......!

ខ៖ អត់ត្រូវក្បួនជាលោកសង្ឃហាស។

ក៖ អត់ដឹងថាលោកហ្នឹងម៉េចណោះអ៊ុំណោះ?

ខ៖ អត់ដឹងទេព្រោះលោកនៅឆ្ងាយនៅណាណោះ។

ក៖ បាទ.........!

ខ៖ នៅខេត្តតាកែវប៉ុន្តែខ្ញុំស្ដាប់តាមវិទ្យុហាស។

ក៖ បាទអ៊ុំបាទ........!

ខ៖ អោយតែលឺលោកហ្នឹងខ្ញុំបិទហាស។

ក៖ បាទ!ចុះអ៊ុំគិតថាអើមាននរណាគេមួយនៅក្នុងក្រុមគ្រួសាអ៊ុំចេះលេងឧបករណ៍ភ្លេងអត់អ៊ុំ?

ខ៖ អត់......!

ក៖ ភ្លេងសៀម ភ្លេងខ្មែរ......?

ខ៖ អត់ៗ........!

ខ៖ ភ្លេងពិនពាតអីអត់មានអត់ទេ?

ខ៖ អត់បានទេគ្មានតែម៉ង។

ក៖ ចុះអ៊ុំគិតថាផ្ទះរបស់អ៊ុំមានលក្ខណៈបែបណាតាំងពីក្មេងរហូតមកដល់ពេលនេះហាស ចង់និយាយថាកាលអ៊ុំនៅជាមួយឪពុកម្ដាយរបស់អ៊ុំកាលនៅពីក្មេងផ្ទះម៉េច ហើយឥឡូវហ្នឹងផ្ទះយ៉ាងម៉េចចឹងហាស?

ខ៖ អូ៎!កាលពីខ្ញុំនៅជំនាន់នៅជាមួយឪពុកម្ដាយរបស់ខ្ញុំហ្នឹងផ្ទះប្រកស្បូវហ្នឹង។

ក៖ អូ៎.......!

ខ៖ ផ្ទះតូចហ្នឹង.......!

ក៖ បាទអ៊ុំបាទ........!

ខ៖ សសរឬស្សី។

ក៖ បាទអ៊ុំបាទ......!

ខ៖ សសរឬស្សីសសរមួយចឹងដាក់អបមួយទៀត។

ក៖ បាទៗ!ប៉ុន្តែដូចជាឥឡូវហ្នឹងដូចជាផ្ទះយ៉ាងម៉េចដែរអ៊ុំ?

ខ៖ ផ្ទះខ្ញុំហ្នឹងវាគ្រាន់បើជាងកាលខ្ញុំនៅជាមួយឪពុកម្ដាយខ្ញុំហាស។

ក៖ បាទ!អ៊ុំប៉ុន្តែដូចជាផ្ទះរបស់អ៊ុំហ្នឹងនរណាគេជាអ្នកសាងសងដែរអ៊ុំ?

ខ៖ ខ្ញុំ........។

ក៖ អ៊ុំចេះធ្វើផ្ទះអត់អ៊ុំ?

ខ៖ អត់ទេខ្ញុំជួលគេធ្វើប៉ុន្តែគ្រាន់តែជាអ្នកបង្កើតជាខ្ញុំ។

ក៖ អូ៎!បាទអ៊ុំបាទចុះអ៊ុំគិតថាមាននរណាគេនៅក្នុងក្រុមគ្រួសារអ៊ុំចេះធ្វើផ្ទះធ្វើអីទេ?

ខ៖ អត់ទេ........!

ក៖ អត់មានទេណេះអ៊ុំណេះ?

ខ៖ បាទអត់មាន.......!

ក៖ ចុះអ៊ុំគិតថាផ្ទះរបស់អ៊ុំគេធ្វើហ្នឹងគេប្រើឧបករណ៍អីគេសំរាប់សាងសងវាអ៊ុំ?

ខ៖ ឈើវាធ្វើពីឈើតើ........!

ក៖ ធ្វើពីឈើណេះអ៊ុំណេះ?

ខ៖ បាទ!ប្រកស័ង្កសី។

ក៖ បាទអ៊ុំបាទ!ចុះអ៊ុំគិតថាអ៊ុំមានជំនាញអីដែរអ៊ុំគិតថាអ៊ុំស្ទាត់ជំនាញ ដែរអ៊ុំគិតថាអ៊ុំអាចធ្វើបានហាសអ៊ុំ?

ខ៖ ខ្ញុំហោស........?

ក៖ បាទ........!

ខ៖ ជំនាញបំផុតរឿងជំនាញភ្ជួរដីធ្វើកើតធ្វើនង្គ័លរនាស់ធ្វើកើតខ្ញុំធ្វើកើត មានដែរស្គាល់នង្គ័លរនាស់គោទេ?

ក៖ ស្គាល់តើអ៊ុំខ្ញុំស្គាល់តើ........!

ខ៖ ខ្ញុំធ្វើកើត.......!

ក៖ បាទអ៊ុំ........!

ខ៖ បាទ!ខ្ញុំភ្ជួរដឹកនឹមគោភ្ជួរកើតភ្ជួរដីកើតអីចឹង។

ក៖ បាទ!ចុះអ៊ុំគិតថាអើឪពុកម្ដាយរបស់អ៊ុំធ្លាប់បង្រៀនពីជំនាញអីទៅអ៊ុំអត់?

ខ៖ ឪពុកខ្ញុំអត់អីបង្រៀនបើខ្ញុំអាយុប្រាំបួនឆ្នាំគាត់ស្លាប់បាត់ហើយ។

ក៖ អូ៎!បាទចុះម្ដាយរបស់អ៊ុំគាត់ធ្លាប់បង្រៀនពីជំនាញអីទៅអ៊ុំដែរទេ?

ខ៖ ម្ដាយខ្ញុំគាត់មានដែរបង្រៀនអីបើខ្ញុំប្រុស គាត់ជំនាញខាងគាត់ត្បាញតែខ្លួនគាត់ហ្នឹង។

ក៖ អូ៎ចឹងហោស.......!

ខ៖ ដល់ពេលដែរកូនខ្ញុំគាត់ធំៗគាត់បង្ហាត់អោយត្បាញអីចឹងទៅណាស់។

ក៖ បាទអ៊ុំបាទ........!

ខ៖ គាត់បង្ហាត់ប៉ុនគ្រាន់ថាគាត់មកបង្ហាត់ខ្ញុំម៉េចត្រូវពីព្រោះជំនាញខាងស្រីខ្ញុំខាងប្រុស។

ក៖ បាទត្រូវហើយអ៊ុំ.......!

ខ៖ ចឹងខ្ញុំ.........!

ក៖ ចុះអ៊ុំគិតថាអាលក្ខណៈថាអើវេញវល្លិ៍ កូរស្ករត្នោត ធ្វើផ្ដៅធ្វើកន្ទេលអីអត់ទេណោះអ៊ុំ?

ខ៖ អត់ៗ........!

ក៖ អត់ទេណោះអ៊ុំ?

ខ៖ បាទ!អត់នៅស្រុកអត់មានទេដើមត្នោតដើមអីអត់មានទេ។

ក៖ អូ៎បាទចុះអ៊ុំ........!

ខ៖ ​ត្នោតនៅស្រុកហ្នឹងទើបតែមានដាំត្នោតនៅស្រុកហ្នឹងទើបដាំនៅជំនាន់ដិតប្រាំបួនហ្នឹងទេ។

ក៖ ចឹងហោសអ៊ុំ........?

ខ៖ បាទ!ពីដើមគ្មានត្នោតមួយដើមទេនៅស្រុកហ្នឹងហោស។

ក៖ បាទអ៊ុំ!ចុះអ៊ុំគិតថាអើដូចជាជីវិតរបស់អ៊ុំធ្លាប់ជួបការលំបាកអីតាំងពីក្មេងរហូតមកដល់ពេលនេះហាសអ៊ុំ?

ខ៖ ជួប.......!

ក៖ កាលពីក្មេង........?

ខ៖ បាទ.......!

ក៖ កាលពីក្មេងអ៊ុំធ្លាប់ជួបបញ្ហាអីខ្លះដែរអ៊ុំ?

ខ៖ ជួបការលំបាកត្រង់ថាម៉ែឪវាទីទាល់ក្រក្រពេកហាស។

ក៖ បាទ........!

ខ៖ ជួនកាលបាយជាមួយអំបិលក៏មានដែរ។

ក៖ អូចឹងហោសអ៊ុំ........!

ខ៖ បាទ........!

ក៖ ហើយយ៉ាងណាមួយឪពុកអ៊ុំ........?

ខ៖ បាទ.......!

ក៖ ស្លាប់តាំងពីអ៊ុំនៅក្មេងទៀត?

ខ៖ ទៅរកម្ហូបអត់បានបាយទៅជួនកាលបាយមួយកំប៉ុងទៅបីទបួននាក់ទៅទឹកជាមួយអំបិលទៅ។

ក៖ អូ៎!ដោយសារយើងរកអត់បានណេះអ៊ុំណេះ?

ខ៖ បាទ!វេទនាយើងកំសត់ដល់ប៉ុណ្ណឹង។

ក៖ បាទអ៊ុំ!ប៉ុន្តែកាលជំនាញលុនណុលអ៊ុំនៅប៉ុណ្ណាទៅអ៊ុំ?

ខ៖ លុនណុលខ្ញុំកំលោះហើយ។

ក៖ អូ៎!អ៊ុំធំហើយហោស?

ខ៖ បាទ!អាយុម៉្ភៃពីរម៉្ភៃបីហើយ។

ក៖ ប៉ុន្តែកាលណុងអ៊ុំមានបញ្ហាអីកើតឡើងសំរាប់ក្រុមគ្រួសារអ៊ុំអត់?

ខ៖ អត់មានទេមានតែរឿងថាជំនាន់លុនណុលហ្នឹងរឿងចាប់ធ្វើជាទាហ៊ាន។

ក៖ ចាប់ទាហ៊ានហើយហ្នឹងគេបាញ់បំផ្លោងគ្រាប់បែកគ្រាប់អីណោះអ៊ុំ?

ខ៖ បាទ!គេបំផ្លោងទៅបំផ្លោងមកយើងរត់ហាស។

ក៖ យើងរត់តាមគ្រាប់បែក?

ខ​៖ បាទ!អត់ហ៊ាននៅអង្គុយចឹងទេខ្លាចទាហ៊ានឃើញចាប់យើងធ្វើទាហ៊ានកាលណុងហាស។

ក៖ អូ៎!ប៉ុន្តែគេចាប់ហ្នឹងប្រហែលជាអាយុប៉ុន្មានបានគេចាប់ធ្វើទាហ៊ានហ្នឹង?

ខ៖ គេចាប់ចាប់ពីអាយុដប់ប្រាំបីទល់សាមសិប។

ក៖ ប៉ុន្តែអ៊ុំគ្រប់អាយុហើយ?

ខ៖ អើពេញហោសម៉្ភៃពីរម៉្ភៃអីហោស។

ក៖ ប៉ុន្តែអ៊ុំគេចាប់បានអត់អ៊ុំ?

ខ៖ អត់ទេចាប់អត់បានទេយើងគេចនេះ។

ក៖ យើងរត់រហូតណោះអ៊ុំណេះ?

ខ៖ អើយើងគេចចុះគេចឡើង។

ក៖ ប៉ុន្តែពួកខាងណាគេមកចាប់យើងអ៊ុំ?

ខ៖ ពួកលុនណុលហ្នឹង។

ក៖ ពួកលុនណុលហោស?

ខ៖ បាទ........!

ក៖ ចឹងគេដើររាតបាតតាមស្រុកតាមភូមិចឹងទៅ?

ខ៖ បាទ!តាមភូមិទៅចឹងបាទ........!

ក៖ អូ៎!ចុះអ៊ុំគិតថាកាលជំនាន់ប៉ុលពតអ៊ុំអាយុប៉ុន្មានអ៊ុំ?

ខ៖ ខ្ញុំកាលជំនាន់ប៉ុលពតខ្ញុំចូលក្បែរសាមហើយហ្នឹងខ្ញុំភ្លេចដែរ។

ក៖ ប៉ុន្តែអ៊ុំមានគ្រួសារនៅអ៊ុំ?

ខ៖ ខ្ញុំមានហើយពេលណុងមានហើយ។

ក៖ មានហើយហោស?

ខ៖ បាទ!បើខ្ញុំមិនទាន់មានទៅកងចល័តហ្នឹងគេបាត់។

ក៖ ប៉ុន្តែពេលដែរអ៊ុំមានគ្រួសារចឹងគេអោយធ្វើអីទៅអ៊ុំ?

ខ៖ ភ្ជួរដីកាន់គោ.......!

ក៖ ប៉ុន្តែពេលណុងគេអោយអ៊ុំនៅជាមួយក្រុមគ្រួសារអ៊ុំ?

ខ៖ អូ៎!កំរនៅជួបគ្នាហាស។

ក៖ យើងនៅបែកគា្នហោសអ៊ុំ?

ខ៖ បាទ!ជួនកាលយើងទៅប៉ះស្រែងោចឹងទៅប្រពន្ធមានកងចឹងទៅ។

ក៖ អូ៎បាទអ៊ុំ........!

ខ៖ បាទ!ខ្ញុំជំនាន់ប៉ុលពតគេមិនសូវអោយជួបជុំគា្នទេ។

ក៖ បាទ!ប៉ុន្តែដូចជាប៉ុន្មានខែគេអោយជួបគា្នម្ដងអ៊ុំ?

ខ៖ បីបួនខែអីបានជួបម្ដង។

ក៖ ប៉ុន្តែកាលណុងគេជំលាសអ៊ុំទៅណាទៅអ៊ុំ?

ខ៖ ខ្ញុំគេជំលាសពីភូមិហ្នឹងទៅនៅណោះនៅភូមិឃុំហ្នឹងប៉ុន្តែនៅភូមិនោះនៅភូមិក្បាលកោះហោស។

ក៖ បាទអ៊ុំបាទ.......!

ខ៖ ខ្ញុំអត់បានទៅបាត់ដំបងអីហ្នឹងគេទេណាស់។

ក៖ បាទអ៊ុំ.......!

ខ៖ បាទ!រួចកាលពីដើមយើងមិនមានគោមានពពែ។

ក៖ បាទ.......!

ខ៖ ចឹងគោខ្ញុំដកអោយប្អូនឯងគោប្អូនឯងដកអោយនរណាផ្សេងទៅ។

ក៖ ប្ដូរគា្នហោស?

ខ៖ បាទ!អត់អោយកាន់គោសិទ្ធក្របីយើងទេ។

ក៖ ចុះពេលណុងអ៊ុំមានកូននៅអ៊ុំ?

ខ៖ កាលណុងកាលជំនាន់ប៉ុលពតខ្ញុំអត់ទាន់មានកូនទេ។

ក៖ រហូតទាល់តែដាច់ប៉ុលពតបានអ៊ុំចាប់ផ្ដើមយកកូនហោស?

ខ៖ បាទ!ជំនាន់ប៉ុលពតខ្ញុំមានមួយដែរនៅឆ្នាំមួយពាន់ប្រាំបួនរយប្រាំបីមើលឆ្នាំមួយពាន់ប្រាំបួនរយប៉ុន្មានទេនេះខ្ញុំភ្លេចបាត់ ដូចជាប៉ែតប្រាំមួយចឹងហើយ។

ក៖ បាទ.......!

ខ៖ ដូចក្នុងមួយពាន់ប្រាំមួយប៉ែតប្រាំមួយចឹងខ្ញុំមានកូនស្រីមួយ។

ក៖ ប៉ែតប្រាំមួយផុតហើយហ្នឹងចិតប្រាំមួយហី........?

ខ៖ ហេ៎!ចិតប្រាំមួយបាទចិតប្រាំមួយ។

ក៖ បាទ........!

ខ៖ ហ្នឹងហើយមានកូនស្រីមួយ។

ក៖ កូនបងហោសអ៊ុំណេះ?

ខ៖ កូនបង.........!

ក៖ អូ៎........!

ខ៖ តែស្លាប់បាត់ហើយ។

ក៖ អូ៎ចឹងហោស.......!

ខ៖ បាទ!បានជំនាន់ចប់ចិតប្រាំបួនបានមានកូនមួយទៀត។

ក៖ ចុះគាត់ស្លាប់ដោយសារអីអ៊ុំ?

ខ៖ វាក្ដៅខ្លួន........!

ក៖ អូ៎!ចឹងមិនមែនស្លាប់ដោយសារតែប៉ុលពតធ្វើអីណាហី.....?

ខ៖ អត់ទេក្ដៅខ្លួន.....។

ក៖ ស្លាប់ដោយសារតែជំងឺក្ដៅខ្លួនអីណោះ?

ខ៖ ខ្ញុំអត់មានថ្នាំអត់មានអីផងណាស់។

ក៖ បាទ!អ៊ុំចុះអ៊ុំគិតថារបបអាហារម៉េចអ៊ុំសម្រាប់អ៊ុំពេលណុង?

ខ៖ អើវេទនាណាស់ក្មួយអើយនិយាយពីរឿងម្ហូបអាហារចប់បាត់ទៅហើយ និយាយពីស្ងោរត្រកួនស៊ី ទទេក៏មានដែរ។

ក៖ អូ៎!ប៉ុន្តែលឺថាពេលណុងគេអត់មានបាយអត់មានអីអោយហូបណាហី?

ខ៖ បបរទេណាស់.......!

ក៖ អូ៎បបរហោសអ៊ុំ.....?

ខ៖ បាទ!បបរហ្នឹងហាសបបរមានត្រឹមបបរឆ្អែតទៅបបរអត់ឆ្អែតទៀតហ្នឹងហាស មិនមែនបបរដួសហូបមួយឆ្អែតទេណាស់។

ក៖ បាទ.......!

ក៖ វាល់ចានទេឥឡូវឧបម៉ាថាប្អូនឯងម្នាក់ហ្នឹងគេអោយម្នាក់ពីរចានទេពីរចានទេពីរចានពីរវែកអាធំៗហ្នឹងហាស។

ក៖ បាទអ៊ុំ........!

ខ៖ បាទ!ទឹករាវគឃ្លោកហ្នឹងហុតទៅរួចយប់ហ្នឹងកូរពោះ​ដូចឆ្កែចឹងក្រេកកក្រូកៗហើយតែមកផ្ទះចឹង ហាសជួនកាលយើងមានត្រកួនចឹងស្ងោរលាយទៅស៊ីត្រកួនដូចជ្រូកចឹងហាស។

ក៖ បាទអ៊ុំចុះពេលណុងគេអោយអ៊ុំធ្វើអីគេអ៊ុំ?

ខ៖ កាន់គោភ្ជួរដី។

ក៖ មានតែប៉ុណ្ណឹងទេ......?

ខ៖ បាទ........!

ក៖ មានតែប៉ុណ្ណឹង?

ខ៖ បាទ!មានតែប៉ុណ្ណឹងរែកទឹកស្រោចត្រឡាចអីចឹងទៅ។

ក៖ ប៉ុន្តែចង់និយាយថាវាលស្រែធំហីអ៊ុំ?

ខ៖ ធ្វើចំការអត់មានស្រែមានតែចំការនៅណុង។

ក៖ អូ៎ចឹងហោស........!

ខ៖ ហ្នឹងចំការក៏ធ្វើមិនអោយលើសកំលាំងយើងដែរមិនអោយធ្វើមួយហត្តាឈប់ទេ ពីរបីនឹមពីរហិត្ថាអីចឹងទៅ។

ក៖ ធ្វើតែឯង.......?

ខ៖ អើពីរបីនាក់ហ្នឹង........!

ក៖ អូ៎.............!

ខ៖ គោអីហ្នឹងនឹមអីហ្នឹង។

ក៖ អូ៎បាទអ៊ុំ.......!

ខ៖ ពេលមានកំលាំងចឹងហាសកំលាំងយើងហាស។

ក៖ ចុះសំរាប់ក្រុមគ្រួសារអ៊ុំគេអោយធ្វើអីអ៊ុំ?

ខ៖ ខាងស្រីៗគេទៅដើរដាំប៉េងប៉ោះដាំពោតចឹងទៅ។

ក៖ អូ៎........!

ខ៖ បាទ!ចឹងទៅរួចខ្ញុំភ្ជួរដីទៅ។

ក៖ ប៉ុន្តែពេលណុងអ៊ុំស្រីគេអោយទៅណាអ៊ុំ?

ខ៖ គាត់នៅធ្វើដីចំការហ្នឹងទៅគាត់នៅធ្វើដីចំការហ្នឹងទៅប៉ុន្តែខាងផ្នែកយុវនារី។

ក៖ ប៉ុន្តែឃុំជិតគា្នចឹងទៅ?

ខ៖ បាទ!គ្រាន់នៅភូមិគ្រាន់តែថាគាត់ដាំនៅក្នុងភូមិចឹងទៅខ្ញុំនៅភ្ជួរហ្នឹងទៅ។

ក៖ អូ៎!ប៉ុន្តែគេអត់អោយយើងឃើញគា្នទេណេះអ៊ុំ?

ខ៖ បាទ!គេមិនអោយឃើញគា្នទេពួកនារីផ្សឹងទៅ។

ក៖ អូ៎........!

ខ៖ ពួកយើងប្រុសៗហ្នឹងផ្សេង។

ក៖ អូ៎!ប៉ុន្តែដូចជាចឹងនៅក្នុងប៉ុលពតហ្នឹងម្ដាយរបស់អ៊ុំគេអោយនៅផ្សេងដែរ?

ខ៖ គាត់នៅមនុស្សចាស់។

ក៖ អោយនៅខាងមនុស្សចាស់ហោសអ៊ុំ?

ខ៖ បាទមើលក្មេងៗ.......!

ក៖ អូ៎!ចុះរហូតដល់ដាច់ប៉ុលពតបានអ៊ុំគេអោយបានជួបជុំគា្នទាំងអស់គា្ន?

ខ៖ បាទ!ចឹងបានគេអោយជួបជុំគា្ន។

ក៖ ចុះយើងធ្វើម៉េចបានយើងដឹងថាបានជួបជុំគា្ន ដោយសារកាលពីជំនាន់ណុងអត់មានទូរស័ព្ទមានអីទេណេះអ៊ុំ?

ខ៖ បាទអត់មានទេ......។

ក៖ ប៉ុន្តែយើងធ្វើម៉េចបានយើងអាចដឹងគា្នថានៅណាៗ?

ខ៖ អើធ្វើម៉េចអាហ្នឹងលើភ័ព្វវាសនាទេអាហ្នឹងហាសហេងទៅហេងមកអ្នកខ្លះបែកទាល់តែដល់ថ្ងៃហ្នឹងផង។

ក៖ មែនហោសអ៊ុំ.......?

ខ៖ បាទ!អ្នកខ្លះបែកទាល់តែសព្វថ្ងៃហ្នឹងអ្នកខ្លះបែកព្រាតម៉ែ អ្នកខ្លះព្រាតឪអ្នកខ្លះព្រាតប្រពន្ធកូនព្រាតប្ដី បាត់ទៅ។

ក៖ រកអត់ឃើញ........?

ខ៖ រកអត់ឃើញបាទខ្ញុំជួបជុំគា្នចប់ទៅខ្ញុំមកជាមួយប្រពន្ធកូន។

ក៖ អូ៎បាទអ៊ុំ........!

ខ៖ ខ្ញុំកាលមុនចប់គេអោយខ្ញុំទៅណោះទៅបឹងអីកើតហោសរួចបឹងហ្នឹងកន្លែងពួកអាអ្នកទោសហាស។

ក៖ បាទអ៊ុំ........!

ខ៖ ខ្ញុំឡើងដើមរាំងមួយហោសខ្ញុំដើរឡើងដើមរាំងដដល់ឡើងចឹងទៅផុតព្រៃហាស។

ក៖ បាទ.......!

ខ៖ ងាកទៅកើតឃើញសុទ្ធតែពួកអ្នកទោស។

ក៖ អូ៎.......!

ខ៖ រួចយើងនៅហ្នឹងវានៅប្រហែលជាទួលប៉ុណ្ណឹងទេ ប្រហែលជានិយាយរួមថាមួយរយហាសិបម៉ែត្រពីគា្នចឹងទៅ។

ក៖ អូ៎បាទ........!

ខ៖ ហើយយើងឡើងលើដើមឈើមើលទៅហាស។

ក៖ បាទៗ........!

ខ៖ ហើយដល់ទៅពេលដែរគេថាអូ៎ពួកវៀតណាមចូលមកហើយខ្ញុំមកទាំងយប់។

ក៖ ទៅរកវៀតណាម?

ខ៖ បាទ!អត់ទេមកឆ្លងដើរកាត់មកម៉ងទៅជំនាន់អត់ហ៊ានមិនមែនម្នាក់ឯងទេណាស់មានមនុស្សរាប់រយអ្នកហាសមកពីបឹងហ្នឹងហាស។

ក៖ បាទអ៊ុំបាទ........!

ខ៖ ឡើងមកៗចេះតែមកៗមកដល់ផ្ទះ។

ក៖ អូ៎ចុះ........!

ខ៖ មកទាំងប្រថុយទេហ្នឹង។

ក៖ អ៊ុំគិតថានៅពេលដែរដាច់ប៉ុលពតអ៊ុំមានការលំបាកអីផ្សេងទៅអ៊ុំ?

ខ៖ ដាច់ប៉ុលពតដំបូងពិបាកដែរក្មួយពិបាកអត់មានចាន មានស្លាបព្រាមានឆ្នាំងអីហ្នឹងគេទេ។

ក៖ ពេលណុងអត់ទាន់ដឹងថារកអីបានទេណោះអ៊ុំ?

ខ៖ អត់ទាន់រកអីបានទេហូ.......!

ក៖ ប៉ុន្តែកាលជំនាន់ណុងពេលដាច់ភា្លមៗគេអត់ទាន់ចាយលុយទេណេះអ៊ុំណេះ?

ខ៖ នៅទេគេនៅ........!

ក៖ គេនៅ.......?

ខ៖ បាទ.......!

ក៖ ដូរអង្ករដូរអី?

ខ៖ អង្ករស៊ីអាអង្ករពូជសាឡីគេហ្នឹង។

ក៖ បាទ........!

ខ៖ អើយកមកស៊ីវេទនាណាស់អង្ករមិនមែនទៅទិញបានទៅដូរបានទៅលួចបានទេ ទៅលួចយកបានមកពីភ្នំពេញមកទេ។

ក៖ អូ៎.......!

ខ៖ បាទ.......!

ក៖ ចុះមួយហ្នឹងគេមានជាឃ្លាំងគេម៉ងរឺក៏ម៉េច?

ខ៖ គេមានឃ្លាំង។

ក៖ យើងទៅលួចមក?

ខ៖ បាទ!យើងចូលយកវៀតណាមនៅណុង ជួនកាលវៀតណាមដេញអត់បាញ់ទេណាស់ គ្រាន់តែដេញឌីៗ។

ក៖ អូ៎ឌីៗហោស.......?

ខ៖ បាទ!យើងប្រែថាអង្ករអីទៅអត់ចេះធ្វើដៃជើងអត់ចេះភាសាវៀតណាមណា។

ក៖ បាទ........!

ខ៖ ប៉ុន្តែកាលណុងខ្ញុំបានគាត់មួយណោះនៅទីនេះដែរគាត់ចេះវៀតណាមទៅវាអោយយកតែមួយវេចមួយនាក់ទេ វាថាទុកយកតែម្នាក់បន្តិចៗបានហើយទុកអោយគេផងគេប្រាប់យើងវានិយាយភាសាវៀតណាមទៅណាស់។

ក៖ បាទ........!

ខ៖ យកអង្ករហ្នឹងមកហើយអង្ករអត់ល្អហើយបោសទៅវាហ៊ុយបំពោងឃ្មោតស៊ីហោស។

ក៖ អូ៎ដោយសារអង្ករហ្នឹងយូរហើយណេះអ៊ុំណេះ?

ខ៖ បាទ!អង្ករយូរបាតឃ្លាំង។

ក៖ អូ៎!ចុះអ៊ុំគិតថានៅពេលដែរអ៊ុំមានក្រុមគ្រួសារទល់ឥឡូវហ្នឹងអ៊ុំមានការលំបាកអីអត់អ៊ុំ?

ខ៖ ហេ៎!ដំបូងលំបាកដែរក្មួយអើយវាមិនស្រណុកទេកសាងជីវភាពគ្រួសារផង។

ក៖ ល្មមបានប៉ុណ្ណឹងណេះអ៊ុំណេះ?

ខ៖ បាទ!មិនធម្មតាទេហ្នឹង។

ក៖ បាទ........!

ខ៖ វាវេទនាមុខវេទនាក្រោយដែរហ្នឹងគ្រាន់តែថាវាមិនអាចថ្លែងអស់នៅក្នុងចិត្តទេណាស់។

ក៖ បាទ!អ៊ុំចុះអ៊ុំគិតថាអ៊ុំឆ្លងកាត់ការលំបាកបានលំបាកពីតូចរហូតមកដល់ពេលនេះ ដោយរបៀបម៉េចដែរអ៊ុំដូចជាជំនះឧបសគ្គដោយរបៀបម៉េចទៅ?

ខ៖ អូ៎!វាលំបាកជាពិសេសអាជំនាន់ប៉ុលពតហ្នឹងតែម៉ងនៅតែថ្ងៃស្លាប់ពីមុខចឹងហាស។

ក៖ បាទអ៊ុំ........!

ខ៖ ចឹងបានថាដល់ពេលយើងបានមកដល់ថ្ងៃនេះយើងបានយើងកុំគិតរឿងអីយើងគិតថាភ័ព្វវាសនាយើងល្អហើយបានរស់ប៉ុននេះនោះ។

ក៖ បាទអ៊ុំបាទ.......!

ខ៖ កុំអីហ្នឹងអាពតវៃចោលបាត់ហើយ។

ក៖ អូហូ!ចុះពេលណាដែរអ៊ុំគិតថាពេលដែរសប្បាយជាងគេនៅក្នុងឆាកជីវិតរបស់អ៊ុំដែរអ៊ុំ?

ខ៖ សប្បាយជាងគេសប្បាយស្រុកគេអត់មានសង្គ្រាមអីចឹងទៅណាស់អរតើសប្បាយ ចឹងទៅ។

ក៖ ហ្នឹងយើងលែងមានការលំបាកអីណោះអ៊ុំ?

ខ៖ បាទ!លែងមានការលំបាកអីហើយពីដើមស្មានេះថាក្មួយឯងមកអង្គុយ ជាមួយខ្ញុំបាននោះមាត់ទន្លេហោសឌឹងចុះឌឹងឡើង។

ក៖ អូ៎!ចឹងយើងរត់ណេះ?

ខ៖ បាទ!យើងរត់រកកន្លែងក្រាបហាស។

ក៖ អូ៎.........!

ខ៖ ខ្ញុំជាមួយប្រពន្ធខ្ញុំគេរត់ចោលពីភូមិអស់រលីង ខ្ញុំមានដឹងណាស្រាប់តែក្រោកឡើងអត់ឃើញអ្នកភូមិអស់រលីង ហើយដើរមើលកំពុងយកឥវ៉ាន់ទៅកំពុងហោសរត់ហ្នឹងគ្រាប់នេះ។

ក៖ រត់ចូល.......?

ខ៖ បាទ!ក្រាបនៅដីទៅអូវេទនាណាស់ក្មួយឯងជំនាន់ណុងថាវេទនាៗហើយ។

ក៖ អូ៎!ចុះអ៊ុំគិតថាកាលពីក្មេងអ៊ុំធ្លាប់មានក្ដីស្រម៉ៃថាអ៊ុំធំឡើងអ៊ុំចង់ធ្វើអីទេ លក្ខណៈថាប៉ងប្រាថ្នាហាស?

ខ៖ អើខ្ញុំគ្មានប៉ងប្រាថ្នាអីទេកាលពីជំនាន់ណុងខ្ញុំអត់មាននឹកឃើញប៉ងអីទេព្រោះម៉ែឪយើងវាអត់ហាស។

ក៖ អូ៎ចឹងហោសអ៊ុំ........!

ខ៖ បាទ!ចឹងវាមិនអាចទេ។

ក៖ ប៉ុន្តែកាលជំនាន់អ៊ុំរៀននៅឆ្នាំណាអ៊ុំ?

ខ៖ អូ៎!ខ្ញុំភ្លេចឆ្នាំហើយអូនអើយកាលខ្ញុំរៀនហោស។

ក៖ អូ៎!ប៉ុន្តែគ្រាន់តែដឹងថានៅក្នុងជំនាន់លុនណុលណេះអ៊ុំ?

ខ៖ បាទ!ខ្ញុំរៀននៅជំនាន់លុនណុល។

ក៖ អូ៎!បាទចុះបើសិនជាចង់អោយអ៊ុំផ្ដែផ្ដាំទៅកូនចៅជំនាន់ក្រោយៗ អ៊ុំគិតថាអ៊ុំចង់ផ្ដែផ្ដាំអីទៅពួកគាត់ដែរអ៊ុំ?

ខ៖ ហេ៎!គ្រាន់តែផ្ដាំថាធ្វើយ៉ាងម៉េចកុំអោយវាខំប្រឹងរកស៊ីកុំតែវាប្រទេសវាកើតសង្គ្រាមហាស។

ក៖ បាទអ៊ុំបាទ.......!

ខ៖ កុំភ្លើតភ្លើនអារឿងគិតតែគ្រឿងញៀនគ្រឿងអីហ្នឹងគ្រាន់តែផ្ដែផ្ញើរទៅក្មេងៗស្គរក្រោយចឹងទេ។

ក៖ បាទ........!

ខ៖ បាទ........!

ក៖ មានអីចង់ផ្ដែផ្ដាំផ្សេងអត់អ៊ុំ?

ខ៖ បាទ!អត់ទេមានត្រឹមតែប៉ុណ្ណឹងអារឿងរកស៊ីមានបានអ្នកឯងរកខ្លួនឯងទេ។

ក៖ បាទ........!

ខ៖ ប៉ុន្តែធ្វើម៉េចប៉ុនអាអំពើដែរខុសច្បាប់យើងកុំទៅកុំទៅធ្វើ។

ក៖ បាទអ៊ុំ.......!

ខ៖ បាទ........!

ក៖ ចឹងជាចុងក្រោយខ្ញុំអរគុណច្រើនអ៊ុំដែរបានអោយខ្ញុំពីភាក្សាជាមួយអ៊ុំ.......។

ខ៖ បាទៗ.......!

ក៖ ទាក់ទងពីប្រវត្តិរបស់អ៊ុំ........!

ខ៖ បាទ........!

ក៖ ហើយខ្ញុំហ្នឹងដាក់ការសម្ភាសមួយនេះដាក់ទៅក្នុងវេបសាយសាលាដើម្បីតំកល់ទុកអោយកូនចៅជំនាន់ក្រោយៗៗបស់អ៊ុំអាចស្គាល់ប្រវត្តិដែរអ៊ុំបានរៀបរាប់មិញចឹងហាសអ៊ុំ?

ខ៖ បាទ........!

ក៖ បាទចឹងអរគុណច្រើនអ៊ុំ៕